На основу члана 4. Закона о јавним службама („Службени гласник РС", бр. 42/91, 71/94, 79/2005-др. закон, 81/2005-испр.др.закона, 83/2005-испр. др. закона и 83/2014-др. закон), члана 487. Закона о привредним друштвима („Службени гласник РС", бр. 36/2011, 99/2011, 83/2014-др.закон, 5/2015, 44/2018, 95/2018, 91/2019 и 109/2021) и члана 16. став 1. и члана 37. став 1. тачка 9. Статута Града Ниша („Службени лист Града Ниша", бр. 88/2008, 143/2016 и 18/2019),

Скупштина Града Ниша, на седници одржаној године, доноси

**Одлуку о измени Одлуке о оснивању Установе**

**Дечији културно образовно рекреативни центар Ниш**

Члан 1.

У Одлуци о оснивању Установе Дечији културно образовни рекреативни центар Ниш („Службени лист Града Ниша", бр. 131/2022 и 139/2022) члан 18 мења се и гласи:

„Члан 18

Јелена Калајџић, мастер економиста, са пребивалиштем у Нишу, ће до именовања директора установе, односно именовања в.д. директора, обављати послове директора и вршити овлашћења директора.“

Члан 2.

Ова одлука ступа на снагу наредног дана од дана објављивања у „Службеном листу Града Ниша".

Број

У Нишу:

СКУПШТИНА ГРАДА НИША

Председник

др Бобан Џунић,

ОБРАЗЛОЖЕЊЕ

Имајући увиду да је Скупштина Града Ниша донела Одлуку о оснивању ДКОРЦ, којом је између осталог прописано и предузимање активности у циљу регистрације установе, а ради стварања услова за спровођењe скупштинске одлуке, предлаже се доношење Одлуке о измени Одлуке о оснивању Установе Дечији културно образовно рекреативни центар Ниш. На овај начин стекли би се услови да се испуни скупштинска одлука и допринесе даљој реализацији уређивања статуса установе њеном функционисању, као и благовременом доношењу осталих аката од значаја за рад .

За реализацију овог акта нису потребна додатна финансијска средства у овој буџетској години, а за 2024. годину биће обезбеђена Одлуком о буџету за 2024. годину.

У складу са наведеним Градска управа за друштвене делатности израдила је нацрт измене одлуке као у диспозитиву.

Због хитности реализације започетих радњи предлаже се да одлука ступа на снагу наредног дана од дана објављивања у „Службеном листу Града Ниша".

**Вршилац дужности начелника Градске управеза друштвене делатности**

**Миљан Ћирковић**